Boek: ‘Tien voor een’ – Adele VorsterAdele Vorster Tien voor een is die verhaal van ŉ 40-jarige vrou wat ŉ bestekopname van haar lewe maak. Met behulp van dagboekinskrywings, SMS’e en e-posse kan lesers die broodkrummels na die jeugtrauma volg wat haar gedefinieer het. Die boek is enersyds ŉ liefdesverhaal wat in die verlede afspeel en andersyds bied dit ŉ kykie in die psige van ŉ eetverslaafde; iets waarmee baie lesers sal kan identifiseer. Volgens die uitgewers sal hierdie roman lesers boei omdat dit in kleinerige brokke aangebied word, ŉ goeie skeut donker humor bevat en ontdaan is van selfbejammering. Die taal word as lewendig beskryf en is daarom toeganklik sowel as… wel, gewigtig. Met Tien voor een maak Adele Vorster haar skryfdebuut en die boek word deur Protea Boekhuis uitgegee. Vorster, wat in Bloemfontein woon, se boek spruit uit die praktiese komponent van ŉ MA-graad in kreatiewe skryfkuns. Sy het dit onder leiding van dr. Francois Smith en prof. Henning Pieterse aan die Universiteit van die Vrystaat voltooi. Prys: R325,00* *Prys onderworpe aan verandering Koop die boeke by Graffiti Boeke